**Zásady odmeňovania poslancov**

**Miestneho zastupiteľstva Mestskej časti Košice - Sídlisko KVP**

**- poslanecký návrh na doplnenie a zmeny**

§ 2a

- v § 2a sa dopĺňa nový odsek 4/ v znení :

4/ Ustanovenia § 2a sa primerane vzťahujú na členov komisií – neposlancov.

§ 3

Odmeňovanie zástupcu starostu

- v § 3 ods. 2 v znení :

2/ Poslancovi, ktorý je na výkon funkcie zástupcu starostu dlhodobo plne uvoľnený zo zamestnania, patrí namiesto mzdy, alebo inej odmeny, primeraný plat od mestskej časti. Tento plat navrhuje starosta a schvaľuje ho miestne zastupiteľstvo.

sa nahrádza novým znením takto :

2/ Zástupcovi starostu, ktorý je na výkon funkcie zástupcu starostu dlhodobo plne uvoľnený zo zamestnania, patrí namiesto mzdy alebo inej odmeny v zamestnaní primeraný plat od mestskej časti. Plat zástupcovi starostu určuje starosta, najmä vzhľadom na náročnosť úloh a rozsah výkonu funkcie zástupcu.

§ 4

Záverečné ustanovenia

- v § 4 sa dopĺňa nový odsek 6/ v znení :

6/ Doplnenie a zmenu týchto zásad v § 2a, § 3 a § 4 schválilo Miestne zastupiteľstvo Mestskej časti Košice – Sídlisko KVP dňa 20.12.2016 s účinnosťou odo dňa schválenia.

Dôvodová správa :

Návrh na doplnenie a  zmeny Zásad odmeňovania poslancov MieZ v § 2a je predložený na základe požiadavky z radov neposlancov – členov komisií (vyplynul z doterajšej praxe) a úprava odmeňovania zástupcu starostu, ktorý je na výkon funkcie dlhodobo plne uvoľnený zo zamestnania, je predložená v súlade s § 15a ods. 2 zákona SNR č.401/1990 Zb. o meste Košice v znení neskorších predpisov.

Košice, 24.11.2016

Spracoval a predkladá : Mária Gamcová, v. r.

poslankyňa miestneho zastupiteľstva Podpis